
ДОГОВОР
ЗА ТЕХНИЧЕСКО ОБСЛУЖВАНЕ, ПРЕЗАРЕЖДАНЕ И ДОСТАВКА НА ПРОТИВОПОЖАРНА ТЕХНИКА № 041

	Днес, 07.08.2019 г., в гр. Бургас, ул.”Цар Иван Шишман” №8, ет.2, между: 
1. „ДГС – Бургас”, ЕИК: 2016176540031 ТП на „ЮИДП” ДП - Сливен, седалище и адрес на управление: гр. Бургас, ул.”Цар Иван Шишман” №8, ет.2, представлявано от инж. Кирил Цвятков Петков – директор и  Красимира Златинова -  гл. счетоводител, при ТП „ДГС – Бургас“, наричано за краткост ВЪЗЛОЖИТЕЛ, от една страна, 
И
2   „Вистамар“ ООД, със седалище и адрес на управление: гр. Бургас, ж.к. Победа, ул. „Чаталджа“ № 52, ЕИК 812174422, представлявано от Кристина Стайкова Стоева – Василева, в качеството ѝ на управител, наричан в текста ИЗПЪЛНИТЕЛ от друга страна, 

на основание чл. 112-120 от Закона за обществените поръчки и чл. 68-73 от ППЗОП,  във връзка с  Решение № РД 10-131/22.07.2019  г. на Директора на ТП „ДГС- Бургас”, за класиране на участниците и определяне на изпълнител в откритата процедура за възлагане на обществена поръчка, с предмет: „Профилактика, ремонт и доставка на пожаротехнически средства и материали за срок от 12 месеца, за нуждите на ТП ДГС Бургас“, се сключи този договор за следното:
 
І.ПРЕДМЕТ НА ДОГОВОРА.МЯСТО НА ИЗПЪЛНЕНИЕ.
1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава, в съответствие с Техническата спецификация от предмета на поръчката – Приложение № 7 към договора, Техническото предложение за изпълнение на поръчката – Приложение № 4 от договора и Ценовото предложение – Приложение № 5 от договора, да извърши  техническо обслужване, презареждане и сервиз на наличната противопожарна техника за нуждите на ТП ДГС Бургас, както следва: Техническо обслужване (профилактика) и презареждане пожарогасителите, според пожарогасителното вещество:

1. Прах - общо 15 бр.
3 бр. – 6 кг
12бр.- 1 кг.
2. Вода – 1 бр.- 9л.
3. СО2 – 1 бр.- 5 кг.
2. ИЗПЪЛНИТЕЛЯТ се задължава: 
2.1. В случай, че при техническото обслужване на пожарогасителите ИЗПЪЛНИТЕЛЯТ  установи необходимост от замяна на части и консумативи, същият следва да подмени старите с нови, като използва само такива резервни части определени от производителя на пожарогасителя. Влаганите при техническото обслужване резервни части и консумативи да бъдат нови (неупотребявани) и да отговарят на нормативно установените изисквания за произход и качество в Република България, както и да притежават сертификат за произход и качество.
2.2. При извършването на техническото обслужване, презареждане и сервиз на наличната противопожарна техника ИЗПЪЛНИТЕЛЯТ следва да спазва разпоредбите на чл. 31, ал. 2 от Наредба № 8121з-531 от 9 септември 2014 г. за реда и условията за осъществяване на дейности по осигуряване на пожарна безопасност на обекти и/или поддържане и обслужване на уреди, системи и съоръжения, свързани с пожарната безопасност, от търговци и контрола върху тях. 
2.3. ИЗПЪЛНИТЕЛЯТ ще взема противопожарните уреди за извършване на дейностите по сервиз, техническо обслужване и презареждане от  мястото на изпълнение на поръчката, а именно:ТП ДЪРЖАВНО ГОРСКО СТОПАНСТВО БУРГАС, с адрес: гр. Бургас, ул. „Цар Иван Шишман“ № 8 в работното време на  администрацията и ще ги доставя на същото място.
                                                        
II.ЦЕНИ И НАЧИН НА ПЛАЩАНЕ
1. Плащанията по настоящия договор ще се извършват със собствени средства на ТП „ДГС Бургас”, предвидени във финансовия му план за 2019 г.
 2. Цените, по които ще се заплащат дейностите, предмет на настоящия договор са съгласно Ценовото предложение на Изпълнителя, което е неразделна част от настоящия договор, както следва:

2.1. Цена за Техническо обслужване (профилактика) на Прахов пожарогасител  6 кг  - 18,83 (осемнадесет лева осемдесет и три стотинки) лева без ДДС.

2.2 Цена за  Техническо обслужване (профилактика) на Воден пожарогасител – 9 л. - 10 (десет) лева без ДДС.
 
2.3 Цена за Презареждане на CO2 пожарогасител –  5 кг - 18,16 (осемнадесет лева и шестнадесет стотинки)  лева без ДДС;

2.4. Цена за Техническо обслужване (профилактика) на Прахов пожарогасител  1 кг  - 6,70 (шест лева и седемдесет стотинки) лева без ДДС.

3. В предложените цени са включени всички разходи за изпълнението на поръчката, в това число и разходите за необходимите резервни части за сервизното и техническото обслужване на наличните пожарогасителите.
4. Общата цена по договора не следва да надвишава 500 лв. (петстотин) без ДДС.
5. ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, след извършване на услугата, по банков път, в лева, в срок до 15 (петнадесет) работни дни след представяне от ИЗПЪЛНИТЕЛЯ на редовно оформени документи за плащане: фактури и Приемо-предавателен протокол. 
6. ВЪЗЛОЖИТЕЛЯТ няма задължение за цялостно усвояване на посочения финансов ресурс.

IІІ. СЪОБЩЕНИЯ
Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
IV.СРОКОВЕ
1. Настоящият договор се сключва за срок от 12/дванадесет/ месеца считано от датата на сключването му или до достигане на максимално допустимата стойност на Договора, в зависимост от това кое от двете събития настъпи по-рано.
2. Всички дейности по техническото и сервизното обслужване и ремонта на наличната противопожарна техника, се извършват съгласно изискванията, установени от производителя на съответната техника, след получаване на писмената поръчка на ВЪЗЛОЖИТЕЛЯ, в срок не по-дълъг от 10 (десет) работни дни считано от деня, в който е получена заявката.


V. ПРИЕМАНЕ И ПРЕДАВАНЕ
1.  Предаването на изпълнението на Услугите се документира с фактура и/или Приемо-предавателен протокол, които се подписват от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните
[bookmark: _DV_M64]2.  ВЪЗЛОЖИТЕЛЯТ има право:
[bookmark: _DV_M65]2.1. да приеме изпълнението, когато отговаря на договореното;
2.2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;
2.3. да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени и резултатът от изпълнението става безполезен за ВЪЗЛОЖИТЕЛЯ.
[bookmark: _DV_M67][bookmark: _DV_M68][bookmark: _DV_M69]3. Окончателното приемане на изпълнението на Услугите по този Договор се извършва с подписване на окончателен Приемо-предавателен протокол подписан от страните и ИЗПЪЛНИТЕЛЯТ  е  длъжен  да  представи следните документи  доказващи качеството  на  извършения ремонт:
- Сертификат за качество на вложените  в  ремонта резервни части, издаден от 
производителя
- Сертификат за качество на вложения/заредения/ в  пожарогасителя  гасителен 
прах  издаден  от завода производител.
4. Извършеното поддържане и обслужване по чл.31, ал. 2 от Наредба № 8121з-531 от 9 септември 2014 г. за реда и условията за осъществяване на дейности по осигуряване на пожарна безопасност на обекти и/или поддържане и обслужване на уреди, системи и съоръжения, свързани с пожарната безопасност, от търговци и контрола върху тях, се удостоверява с датиран протокол, съдържащ най-малко следната информация: вида и обхвата на извършеното поддържане и обслужване, описание на извършените ремонтни дейности или необходими такива, фамилия и подпис на лицето, извършило поддържането и обслужването, и краен срок за извършване на следващото такова.

VІ.ГАРАНЦИИ
1. Гаранционният срок на вложените резервни части и консумативи е съобразно гаранцията на производителя им  и започва да тече от датата на фактурата за извършената доставка.
2. При некачествено или забавено изпълнение, възложителя има право  от свое име и за сметка на изпълнителя да получи необходимото качествено и навременно изпълнение на предмета на договора от избран от него друг изпълнител. Възложителя има право да прихване платените от него суми от задълженията си към изпълнителя. 
4. Качеството на извършената работа се доказва като след появата на несъответствието с необходимото качество, възложителя уведоми изпълнителя за това и му определи срок за осигуряване на негов представител за съставяне на констативен протокол. В случай, че след като е уведомен, изпълнителя не прати свой представител за констатиране на некачественото изпълнение в определения срок, в зависимост от случая но не по-малко от 2 часа, то констативния протокол се съставя от трима служители на възложителя, и служи за безспорно доказателство за некачествено изпълнение. 
5.ИЗПЪЛНИТЕЛЯТ не носи отговорност за повреди възникнали в резултат на неспазване на техническите и технологични правила за експлоатация от страна на  ВЪЗЛОЖИТЕЛЯ.

VІI. ПРЕКРАТЯВАНЕ НА ДОГОВОРА
1.  Този Договор се прекратява:
1.1. с изтичане на Срока на Договора или с достигане на максимално допустимата Стойност на Договора;
1.2. с изпълнението на всички задължения на Страните по него; 
1.3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства; 
1.4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
1.5. при условията по чл. 5, ал. 1, т. 3 от ЗИФОДРЮПДРСЛ.
1.6. ИЗПЪЛНИТЕЛЯТ забави  изпълнението на услугата с повече от 20/двадесет/  работни дни след договорените срокове.
2. Договорът може да бъде прекратен:
2.1. по взаимно съгласие на Страните, изразено в писмена форма;
2.2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
3. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
3.1. ВЪЗЛОЖИТЕЛЯТ дължи на  ИЗПЪЛНИТЕЛЯТ  възнаграждение за извършена работа.
3.2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
4. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги и Доставки.
5.При  форсмажорни  обстоятелства, изпълнението  на договора  се  отлага  с  времето  на  действие  на форсмажорните обстоятелства, но за  не повече  от 30 /тридесет/ дни, освен ако  междувременно не се постигне друго споразумение между страните.

VІІI. ЗАКЛЮЧИТЕЛНИ УСЛОВИЯ
1. За неуредените в този Договор въпроси се прилагат разпоредбите на действащото европейско и българско законодателство 
2. Всички възникнали спорове между страните се решават по взаимно споразумение, чрез двустранно подписан анекс или  споразумение, при  невъзможност – по съдебен ред, пред компетентния български съд.
3. Този Договор се сключва на български език.Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ са за сметка на ИЗПЪЛНИТЕЛЯ. 
4. Неразделна част от настоящият договор са:

Приложение № 7 - Техническа спецификация 
Приложение № 4 – Предложение за изпълнение на поръчката 
Приложение № 5 – Ценово предложение 
Гаранция за изпълнение;
Свидетелство за съдимост;
Удостоверение  от органите по приходите и удостоверение и от общината по седалището на Възложителя и Изпълнителя;
Удостоверение от органите на Изпълнителна агенция „Главна инспекция по труда“

Настоящият договор се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.


ВЪЗЛОЖИТЕЛ:                                                                 ИЗПЪЛНИТЕЛ:
1. Заличен съгласно чл. 2 от ЗЗЛД		         1.  Заличен съгласно чл. 2 от ЗЗЛД
(Директор ТП „ДГС – Бургас- инж. К.Петков)              („Вистамар“ ООД – Кристина 											Стоева Василева)
2.  Заличен съгласно чл. 2 от ЗЗЛД                                                                                                                   	(Гл. счетоводител– К. Златинова)                

